《送李太衡同年出宰襄阳》
明代·黄圣期

梦里曾闻授彩毫，龙门一御价争高。腾骧自是驹千里，振翮谁争凤一毛。

丹鸟迥从燕阙下，朱弦还向郢中操。习家池上风流在，知有仙郎赋兴豪。

作者简介：黄圣期，初名希睿，字逢一，号济石。顺德人。维贵子。明神宗万历三十八年（一六一〇）进士。授户部主事。寻移疾归，卒年甫三十六。有《春晖堂稿》。清温汝能《粤东诗海》卷四四有传。